b'\n_START_ARTICLE_\nLucas Hern\xc3\xa1ndez\n_START_SECTION_\nSeurajoukkueura\n_START_PARAGRAPH_\nLucas liittyi Atl\xc3\xa9ticon juniorijoukkueeseen jo 12-vuotiaana vuonna 2007. H\xc3\xa4n pelasi ensimm\xc3\xa4isen ottelunsa B-joukkueessa huhtikuussa 2014. Liigadebyytti seuran edustusjoukkueen riveiss\xc3\xa4 tapahtui viel\xc3\xa4 samana vuonna Athletic Bilbaota vastaan pelatussa ottelussa._NEWLINE_Maaliskuussa 2019 Lucas solmi hein\xc3\xa4kuussa 2019 alkavan, viisivuotisen sopimuksen saksalaisseura Bayern M\xc3\xbcnchenin kanssa. Sopimus oli arvoltaan 80 miljoonaa euroa, mik\xc3\xa4 oli Bayernin seuraenn\xc3\xa4tys.\n_START_SECTION_\nMaajoukkueura\n_START_PARAGRAPH_\nLucas on edustanut Ranskaa alle 18-vuotiaiden ja alle 19-vuotiaiden maajoukkueissa. H\xc3\xa4n edusti maataan kes\xc3\xa4ll\xc3\xa4 2015 Kreikassa j\xc3\xa4rjestetyiss\xc3\xa4 alle 19-vuotiaiden Euroopan-mestaruuskilpailuissa. Miesten MM-kilpailuissa 2018 Lucas kuului vakiokokoonpanoon Ranskan voittaessa maailmanmestaruuden.'